Meioneta gulosa

Meioneta gulosa er en av edderkoppene i gruppen dvergedderkopper (Linyphiidae). 

 Utseende  
Meioneta gulosa er en liten edderkopp, mellom 1,6  og 2,2 millimeter lang. Den er en av dvergedderkoppene med mørk, nesten svart bakkropp og forkropp, med lysere rødlige eller gulbrune bein. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 

Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

 Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Meioneta (tysk)

 Eksterne lenker 

 Dvergedderkopper – edderkopper.net  (norsk)

Kategori:Mattevevere og dvergedderkopper